આપને જણાવી દઇએ કે વર્ષ 1994માં ભારતને વિશ્વ સુંદરીનો ખિતાબ અપનાવર ઐશ્વર્યા રાયનો જન્મ 1લી નવેમ્બર, 1973ના રોજ થયો હતો. ઐશ્વર્યાના પિતાનું નામ કૃષ્ણરાજ રાય છે. તેઓ વ્યવસાયે મરીન એંજીનિયર છે અને માતા વૃંદા રાય એક લેખિકા છે. ઐશના એક મોટા ભાઈ છે. તેમનું નામ આદિત્ય રાય છે. આ તો પીયર પક્ષની વાત. ઐશ પોતે લગ્ન પહેલા જ એટલા જાજરમાન હતાં અને લગ્ન પછી તેમની પ્રતિષ્ઠામાં ચાર ચાંદ લાગી ગયાં. પતિ અભિષેક બચ્ચન છે, તો તેથી વિશેષ સસરા સદીના મહાનાયક અમિતાભ બચ્ચન અને સાસુ જયા બચ્ચન છે. આ નાનકડા પરિવારમાં પાછી આરાધ્યા જેવી સુંદર બેબીએ ઐશના મોભામાં ઉમેરો કર્યો છે.